cyanic-selkie/wikianc huggingface dataset:
Erica hermani
Erica hermani is 'n plant wat tot die genus Erica behoort en deel van die fynbos vorm. Die plant is inheems aan die Wes-Kaap en kom voor in die Kleinrivierberge bo Hermanus tot by die Babilonstoringberge. Die voorkomsgebied is 8 km2 groot en die habitat word bedreig deur indringerplante.
Angkor
Angkor (Khmer: អង្គរ) was die hoofstad van die Khmer-ryk en het van omstreeks die 9de tot die 15de eeu floreer. Dit was ook bekend as Yasodharapura (Khmer: យសោធរបុរៈ; Sanskrit: यशोधरपुर). Angkor was ’n megastad, waar minstens 0,1% van die wêreldbevolking van 1010 tot 1220 gewoon het. Die stad is die tuiste van die indrukwekkende Angkor Wat, een van Kambodja se gewildste besienswaardighede.
Die woord "Angkor" kom van die Sanskrit nagara (नगर), wat "stad" beteken.
Beskrywing
Die Angkor-tydperk het in 802 n.C. begin, toe die Hindoekoning van Khmer Jayavarman II homself tot "universele monarg" en "godkoning" verklaar het en sy hoofstad by Hariharalaya laat bou het, en het geduur tot die laat 14de eeu. In 1351 het die ryk onder heerskappy van die Siamese Ayutthaya-koninkryk gekom. ’n Khmer-rebellie teen die Siamese oorheersing het in 1431 gelei tot die verwoesting van Angkor deur Ayutthaya, en daarna het die bevolking suid getrek.
Die ruïnes van Angkor lê tussen woude en landerye noord van die Groot Meer (Tonlé Sap) en suid van die Kulen-heuwels, naby die hedendaagse stad Siem Reap. Daar was meer as duisend tempels in die Angkor-gebied, wat wissel van klein puinhope tot die Angkor Wat, wat volgens sommige die wêreld se grootste enkele godsdiensmonument is. Baie van die tempels is gerestoureer en saam verteenwoordig hulle die beste voorbeelde van die Khmer-argitektuur. Die hele gebied, onder meer Angkor Wat en Angkor Thom, is saam ’n beskermde Unesco-wêrelderfenisterrein. Besoekers tel tot 2 miljoen per jaar en die gewildheid van die terrein lei tot groot uitdagings om dit te bewaar.
In 2007 het ’n internasionale span navorsers met satellietfoto's en ander moderne tegnieke ontdek Angkor was die grootste pre-ïndustriële stad in die wêreld. Dit het ’n uitgebreide infrastruktuurstelsel gehad wat ’n stedelike gebied van minstens 1 000 km2 verbind het met die bekende tempels in sy kern.
Laerskool Oude Molen
regs|200px|duimnael|Die wapen van die Laerskool Nassau.
Angkor
Beskrywing
Angkor word as ’n "hidrouliese stad" beskou omdat dit ’n ingewikkelde waterbestuursnetwerk gehad het wat gebruik is om water stelselmatig te stabiliseer, stoor en deur die gebied te versprei. Daar word geglo die netwerk is vir besproeiing gebruik as teenvoeter vir die onvoorspelbare moesonseisoen en om te voorsien in die behoeftes van die toenemende bevolking. Hoewel die grootte van die bevolking steeds ’n onderwerp van navorsing en debat is, het nuut ontdekte landboustelsels in die Angkor-gebied moontlik tot ’n miljoen mense onderhou.
Geskiedenis
duimnael|270px|’n Kaart van die Angkor-gebied, met enkele belangrike plekke aangedui.
Laerskool Oude Molen
Die Laerskool Oude Molen was 'n klein Afrikaanse laerskool in Loerielaan in die Kaapstadse voorstad Pinelands. Voor die ontstaan van die skool in 1956 het laerskoolleerders van die omgewing óf Laerskool Nassau in Observatory óf die destyds dubbelmedium Pinelands North Primary School bygewoon.
Angkor
Geskiedenis
Yasovarman I het die troon van die Khmer-ryk in 889 bestyg. Naby die ou hoofstad, Hariharalaya, het hy ’n nuwe stad opgerig met die naam Yasodharapura. Nes sy voorgangers het hy ook ’n enorme baray (reservoir) laat bou. Hy het sy hooftempel, Phnom Bakheng, op ’n lae heuwel laat bou, omring deur ’n grag wat sy water uit die baray gekry het. Hy het ook verskeie ander Hindoetempels en rusplekke vir askete opgerig.
Pareve
duimnael|200px| In kashrut, die dieetkundige wette van Judaïsme, is pareve (van die jiddisj: פאַרעוו, vir "neutraal", in Hebreeus: פרווה) 'n klassifikasie van eetbare stowwe wat nie suiwelprodukte of vleisbestanddele bevat nie. Voedsel in hierdie kategorie bevat alle items wat van die grond af groei (vrugte, groente, graan, ens.), vis, eiers en nie-biologiese eetbare items (soos water en sout). Kashrut verbied die verbruik van mengsels van melk en vleis, die verbruik van melk en vleis tydens dieselfde maaltyd, die inname van suiwelvoedsel binne 'n gespesifiseerde tydperk na die eet van vleis (die tydperk wissel volgens gebruik) en die gebruik van dieselfde eetgerei vir beide suiwel- en vleisprodukte. Pareve-kosse, wat neutraal is, kan saam met beide suiwel of vleis verbruik word.
Angkor
Geskiedenis
Oor die volgende 300 jaar, tussen 900 en 1200, het die Khmer-ryk van die wêreld se indrukwekkendste argitektoniese meesterstukke gebou in die gebied wat as Angkor bekend is. Die meeste lê in ’n gebied van sowat 24 km van oos na wes en 8 km van noord na suid. Meer as 70 groot tempels en ander geboue word in dié gebied aangetref, asook die oorblyfsels van nog ’n paar honderd kleiner tempels. Vanweë die verspreide aard van Middeleeuse Khmer-nedersettings het Angkor nie ’n vasgestelde grens gehad nie, en dit is dus moeilik om een te bepaal. ’n Gebied van minstens 1 000 km2 buite die groot tempels word verbind deur ’n ingewikkelde infrastruktuur, insluitende paaie en kanale wat dui op ’n groot mate van integrasie met die stadskern. Op sy hoogtepunt het die stad ’n oppervlakte beslaan wat groter was as die moderne Parys, en meer stene is vir sy geboue gebruik as vir al die strukture van Antieke Egipte saam.
Laerskool Oude Molen
Met die gedurige verengelsing van Kaapstad se suidelike voorstede het die behoefte aan 'n Afrikaansmedium-laerskool in Pinelands mettertyd gekwyn sodat die laaste sowat 50 leerders van Oude Molen met ingang 1985 by die Laerskool Groote Schuur in Rondebosch ingeskakel het. Die laaste hoof was wyle mnr. Carl Thomas. Daar was altesaam vyf onderwysers, onder wie me. Sarie Jacobs, musiekonderwyseres. Daar was selfs 'n skoolkoor.
Angkor
Jayavarman VII
duimnael|links|150px|’n Kopbeeld van Jayavarman VII.
Pareve
Wette
Eiers wat deur 'n hoender gelê is, word as pareve beskou, want dit is apart van die dier. Maar eiers wat in 'n hoender gevind word nadat dit geslag is, word beskou as deel van die dier en het dus die status van vleis. Kommersiële eiers word gewoonlik nie van geslagte diere geneem nie en daarom word dit geklassifiseer as pareve.
Laerskool Oude Molen
Laerskool Groote Schuur het op sy beurt Afrikaans as onderrigmedium in 2008 afgeskaf sodat van die vyf Afrikaansmedium-laerskool tussen Pinelands en Muizenberg teen 2010 nog net die Laerskool Simon van der Stel Afrikaans gebly het.
Die Hoër Tegniese Skool Oude Molen, wat in 1961 in Jan Smutsrylaan, Pinelands, geopen het, was nooit verwant aan die laerskool nie, ondanks die gedeelde naam.
Angkor
Jayavarman VII
Omstreeks 1150, ná die dood van Suryavarman II, was daar groot interne onmin in die ryk. Hul bure in die ooste, Champa (wat nou Suid-Viëtnam is), het die situasie uitgebuit en die Khmer-ryk met die riviere langs ingeval. Yasodharapura is verwoes en die regerende koning vermoor. ’n Khmer-prins wat later koning Jayavarman VII sou word, het sy mense opgekommandeer en Champa verslaan. Hy het die troon in 1181 bestyg. Hy sou die grootste koning van die Angkor-tydperk word.
Op die ruïnes van Yasodharapura het hy die ommuurde stad Angkor Thom laat bou, met die tempel Bayon as sy geografiese en spirituele middelpunt. Basreliëfs van die Bayon beeld nie net die koning se gevegte met Champa uit nie, maar ook tonele uit die daaglikse lewe van die Khmer. Jayavarman het talle geboue opgerig, onder meer die bekende tempels Ta Prohm en Preah Khan, wat hy aan sy ouers opgedra het.
Hierdie enorme bouprogram het saamgeval met ’n oorgang in staatsgodsdiens van Hindoeïsme na Mahayana-Boeddhisme. In sy tyd is Hindoetempels verander om beelde van die Boeddha te huisves en Angkor Wat, wat tussen 1113 en 1150 deur Suryavarman II laat bou is, het vir ’n kort ruk ’n Boeddhistetempel geword. Ná Jayavarman VII se dood was daar ’n herlewing in Hindoeïsme as staatsgodsdiens en ’n groot veldtog is gevoer om Boeddhabeelde te vernietig, totdat Theravada-Boeddhisme van die 14de eeu af die oorheersende godsdiens geword het.
Einde van die Angkor-tydperk
Die jaar 1431 word algemeen beskou as die einde van die Angkor-tydperk – dit was die jaar waarin Angkor geplunder en verwoes is deur Ayutthaya-invallers, hoewel die beskawing al in die 13de en 14de eeu agteruitgegaan het. In die 15de eeu is feitlik die hele Angkor verlaat, buiten Angkor Wat, wat ’n Boeddhistetempel gebly het.
Pareve
Wette
Kashrut vereis dat gewone brood pareve gemaak moet word, want brood is 'n basisvoedsel, en daar is 'n groot kans dat 'n mens kan vergeet dat die brood suiwel- of vleisbestanddele bevat. Brood hoef nie pareve gemaak te word indien dit in 'n ongewone vorm gemaak word of op dieselfde dag wat dit gemaak word verbruik word nie. Daar word selfs van vegetariërs verwag om hul daarvan te weerhou om nie-pareve-brood te bak, aangesien kashrut vir alle Jode geld, nieteenstaande hul persoonlike voorkeure.
Voedsel wat slegs pareve-bestanddele bevat, maar wat in die huis in aanraking kom met suiwel- of vleisgeregte, of wat vervaardig word op toerusting wat ook gebruik word om suiwel- of vleisprodukte te vervaardig, behou die status van pareve en kan verbruik word nadat suiwel of vleis geëet is. Indien die tipe kontak plaasvind mag dit egter slegs saam met onderskeidelik suiwel- of vleisgeregte verbruik word. Sommige kommersiële produkte wat pareve is, maar wat op suiweltoerusting vervaardig is, dra die letters DE om die verbruiker te laat weet dat die produk nie saam met vleis verbruik mag word nie. Nogtans kan so 'n item na 'n ete bestaande uit vleis genuttig word.
Farmaseutiese middels wat vir mediese doeleindes geneem word en wat bestanddele van diere bevat benodig nie 'n wagtydperk na verbruik nie aangesien dit gewoonlik ingesluk word sonder dat dit gekou word en min kontak met die mond plaasvind, alhoewel dit nie tegnies pareve is nie. Die wette van kashrut is nie van toepassing op farmaseutiese middels wat om mediese redes geneem word nie. Vitamiene, aan die ander kant, dra die status van voedingstowwe, en daarom moet die kashrut-wette gevolg word. Die wette van kashrut is glad nie van toepassing op stowwe wat nie-mondelings ingeneem word nie.
Terwyl kosher-huishoudings oor die algemeen twee stelle geregte het, een vir suiwelprodukte en 'n ander vir vleis, bevat sommige kosher-huishoudings ook 'n derde stel geregte bestaande uit pareve produkte, of ten minste kookgerei, ten einde dit moontlik te maak om pareve-voedsel voor te berei wat daarna bedien te word saam met onderskeidelik die suiwel- of vleismaaltyd.
Alhoewel vis pareve is, waarsku die Talmoed daarteen om vis wat met vleis gemeng is te verbruik. Die gebruik is derhalwe om nie albei op dieselfde bord te hê as albei geregte tydens dieselfde maaltyd geëet word nie. Dit is gebruiklik ingevolge Chabad om nie vis saam met melk te eet nie, maar om vis met suiwelprodukte (kaas, botter ens.) te kombineer is wel aanvaarbaar. 'n Minder algemene gebruik is om vis te vermy in kombinasie met enige suiwelproduk.
Elcedes
Elcedes is 'n voorstad van Johannesburg, Suid-Afrika. Dit is in Streek 9 geleë.
Plattwaalfsilinder
'n Plat-12 is 'n 12-silinderbinnebrandenjin in 'n plat opset. Skaarser, wyer, en veel laer as 'n V12, word 'n plat-12 uitsluitlik gebruik in middelnjinsportmotors en selde vir produksiemotors.
Die enjin het 'n natuurlik-laer swaartepunt as 'n V12, maar moet ietwat hoër in die enjinruim gemonteer word om vryhoogte aan die uitlaatstelsel te voorsien (ses buise aan elke kant).
Ferrari
Plat-12-enjins is oor die algemeen nie ware horisontale teenoorstaande (bokser-) enjins nie, maar eerder 180° V-enjins. 'n Ware bokser het een krukpen per suier, terwyl in die 180° V-enjin, twee opponerende suiers dieselfde krukpen deel. Die plat ontwerp is gebruik in Formule Een- en Uithouwedrenne. Toe die vlerkmotors, wat lugvloei venturis benodig het, egter in die laat 1970's ontstaan het, het die wye, plat uitleg die lugvloei belemmer en was hulle uitgedien. In 1964-65, aan die einde van die 1,5 liter-F1-era, het Ferrari sy plat-12 op die Ferrari 1512 F1 ingevoer, maar 'n meer klassieke V12 is gekies vir die nuwe 3 liter F1. Die Ferrari plat-12 ontwerp was 'n suksesvolle en invloedryke enjin veral, op die Italiaanse vervaardigers, insluitend Alfa Romeo, wie ook suksesvol was in uithouwedrenne met 'n plat-12. Die Tecno Formule Een plat-12 was egter 'n mislukking. 'n 4.4-5.0 L 180° plat-12 is later deur Ferrari in 'n paar van hul produksiemodelle, insluitend die Berlinetta Boxer en Testarossa gepas.
Porsche 917
Die Porsche 917 uithourenmotor (bekendgestel in 1969, vir die Sport-kategorie) was aangedryf deur 'n lugverkoelde plat-12. Hierdie enjin is 'n evolusie van die Porsche plat-8 bokser-enjin en gebruik identiese silinders aan die 908, maar met 'n V12-tipe krukas. Die oorheersing van die Porsche 917 oor die V12-aangedrewe Ferrari 512, het Ferrari waarskynlik beïnvloed om terug te keer na die plat-12 in 3 liter-waterverkoelde vorm vir hul prototipes en Formule Een-motors.
14
Die jaar 14 was 'n gewone jaar wat volgens die Gregoriaanse kalender op 'n Woensdag begin het. Dit was die 14de jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Escombe
Escombe is 'n voorstad van Durban, tussen Northdene en Malvern, sowat 12 km wes van die stadsaal.
Die voorstad is genoem na Harry Escombe (1838–'99), prokureur-generaal, staatsman en stigter van die Natalse Vlootvrywilligers, asook eerste minister van die kolonie vanaf 1897. Die spoorweghalte in Escombe, wat in 1904 in gebruik geneem is, het tot 1911 bekendgestaan as Bowkers, ter ere van kol. J.H. Bowker (oorlede in 1900), wat gewoon het in "Cedars" in Bo-Malvern.
NG gemeente Van Riebeeck
duimnael|regs|170px|Ds. Pieter Francois de Wet, leraar van 1961 tot 1969.
Die NG gemeente Van Riebeeck was 'n gemeente van die Nederduitse Gereformeerde Kerk in die Kaapstadse voorstad Kenwyn wat in 1952 van die NG gemeente Wynberg afgestig het.
Weens die gedurige verengelsing van die suidelike voorstede van Kaapstad is die gemeente omstreeks 1995 by NG gemeente Plumstead, 'n ander dogtergemeente van Wynberg, ingelyf. Die voorlaaste leraar was ds. Thomas Lodewyk Wait van 1986 tot 1990 en daarna ds. J.F.E. Stone tot aan die einde.
Jayavarman VII
Jayavarman VII (1181–1218) word as die grootste koning van die Khmer-ryk rondom Angkor beskou.
Hy stam uit die Mahidharapura-dinastie uit die noordelike Dangrek-gebergte en kom op die troon ná 'n tydperk van dertig jaar se verwarring en oorloë. Daar is meer as 60 inskripsies van hom. Die meeste daarvan is nogtans 'n enkele sin met name van gode of belangrike persone wat dood is. Van die langer tekste is egter in Sanskrit pleks Khmer en van die koning self. Dit is opmerklik omdat in die drie eeue voor hom die neiging gewees het om Sanskrit met Khmer te vervang.
Jayavarman het ná oorwinnings wat hy oor die invallers van Champa behaal het op die troon gekom. Hy het dalk self in die Champa-hoofstad Vijaya gewoon toe die invalle begin het. In 1181 word hy koning van 'n verwoeste land en aanvanklik woon hy in Jiyasri (die stad van die oorwinning) wat se voorskans met 6 meter hoë garuda's van sandsteen versier is, wat 'n Hindoeïstiese Vishnu-motief is. Dit verwys dalk ook na die oorwinning oor die Champa-koning. Wanneer die koning tot die Boeddhisme bekeer is, is 'n omstrede saak. Later vertrek Jayavarman na Angkor Thom toe dit gereed gekom het.
Onder hom het, moontlik onder Champa se invloed, die religie in 'n soort Mahayana-Boeddhisme verander. Dit is bekend dat Jayavarman VII die Mahayana-boddhisattva Lokesvara vereer het. Inteenstelling tot sy voorgangers is die koning nie as 'n Hindoeïstiese Siva linga vergoddelik nie, maar as 'n Buddharadja, 'n lewende verteenwoordiger van die Boeddha op aarde
As koning het hy die grootste bouer van Angkor geword. Daar is groot tempels en kloosters van hom soos Banteay Kdei, Ta Prohm, Preah Khan en Bayon.
Hy het ook hoofpaaie van honderde kilometers aangelê met gashuise elke 15 km langs die pad na Angkor. Die paaie het van Angkor na die ooste oor die Dangrek-gebergte na Phimai en na die weste na Sisophon gelei.
Jayavarman het geprobeer om Champa te onderwerp. Hy het dit in 1190 aangeval en in die tydperk 1203-1220(?) het hy die hele Champa beset. Daarna het die Khmer egter teruggetrek en 'n Cham-prins wat aan Jayavarman se hof opgegroei het, het daar koning geword.
Joan Standing
Joan Standing (21 Junie 1903 – 3 Februarie 1979) was 'n Engelse aktrise. Sy was bekend vir haar rolle in die rolprente Oliver Twist (1922), Greed (1924), The Marriage Playground (1929), en Dracula (1931).
Assiriërs
Die Assiriërs (Siries: ܐܫܘܪܝܐ), ook bekend as Galdeërs, Siriërs en Arameërs, is 'n Semitiese etnies-godsdienstige groep inheems aan lande van die Midde-Ooste. Die meeste Assiriërs praat 'n Nieu-Aramese taal, wie se ondergroepe Noordoostelike, Sentraal- en Wes-Nieu-Aramees insluit, sowel as ander tale, afhangend van die land van verblyf.
Die Assiriërs is 'n Christelike volk wat verskeie Oosterse Kerke van die Oos- en Wes-Siriese liturgiese rites aanhang. Kerke van die Oos-Siriese ritus sluit in die Assiriese Kerk van die Ooste, die Antieke Kerk van die Ooste, die Assiries-Evangeliese Kerk en die Galdees-Katolieke Kerk wie se volgelinge hoofsaaklik Noordoostelike Nieu-Aramese tale praat terwyl kerke van die Wes-Siriese ritus die Siries-Ortodokse Kerk en die Siries-Katolieke Kerk insluit wie se volgelinge veral Sentraal-Nieu-Aramese tale praat.
Vandag is die Assiriese tuislandgebiede "deel van hedendaagse Irak se noorde, suidoostelike Turkye, die noordweste van Iran en Noordoos-Sirië". Baie Assiriërs het migreer buite die Assiriese tuislandgebiede na ander streke in die Kaukasus, Levant, die Verenigde State, Kanada, Australië, Nieu-Seeland en Europa gedurende die afgelope eeu of later. Die emigrasie is veroorsaak deur gebeure soos die Assiriese volksmoord in die Ottomaanse Ryk tydens die Eerste Wêreldoorlog, die Simele-bloedbad in Irak (1933), die Islamitiese Irannese Rewolusie in Iran (1979), die Arabiese nasionalistiese Baathist-beleid in Irak en Sirië asook die al-Anfal-veldtog van Saddam Hoesein.
Nieuw-Milligen
Nieuw-Milligen is ’n nedersetting in die munisipaliteit Apeldoorn in die provinsie Gelderland in Nederland.
Sam Taylor Buck
Sam Taylor Buck (gebore 2004) is 'n Engelse akteur. Hy is bekend vir sy rolle in die rolprent The Death and Life of John F. Donovan (2018) en in die televisiereeks Medici: The Magnificent (2018).
UMhlathuze Plaaslike Munisipaliteit
Die uMhlathuze Plaaslike Munisipaliteit is een van die plaaslike munisipaliteite in die uThungulu-distriksmunisipaliteit in KwaZulu-Natal, Suid-Afrika.
Nedersettings
Nedersettings in die munisipaliteit:
Liedekerke
Liedekerke is 'n Belgiese munisipaliteit in die Vlaamse provinsie Vlaams-Brabant.
Nimm von uns, Herr, du treuer Gott, BWV 101
Nimm von uns, Herr, du treuer Gott, BWV 101, is 'n kantate van Johann Sebastian Bach.
15
Die jaar 15 was 'n gewone jaar wat volgens die Gregoriaanse kalender op 'n Donderdag begin het. Dit was die 15de jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Andrew Whyment
Andrew Whyment (gebore 2 April 1981) is 'n Engelse akteur. Hy is bekend vir sy rolle in die televisiereekse Coronation Street (1960), Once Upon a Time in the North (1994), en The Royle Family (1998).
Porsche 928
Die Porsche 928 is 'n luukse GT-motor vervaardig deur Porsche AG van Duitsland vanaf 1978 tot 1995. Oorspronklik bedoel om die maatskappy se goedbekende en beroemde 911 te vervang, kombineer die 928 die krag, houding en hantering van 'n sportmotor, maar met die verfyning, gerief en toerusting van 'n luukse sedan. Sommige Porsche-grootkoppe het gedink dit sou 'n voertuig met 'n groter aantrekkingskrag wees as die kompakte, prettige en soms moeilike 911.
Sedert sy ontstaan in 1949 het Porsche slegs sewe voorenjinmodelle vervaardig, vier was koepees, insluitend die 928. Die motor dra die onderskeiding dat dit die maatskappy se enigste koepee is wat aangedryf word deur 'n voorgemonteerde V8-enjin, en die maatskappy se eerste produksie V8-model.
Bobby Roe
Bobby Roe is 'n Amerikaanse akteur, skrywer, en regisseur. Hy is bekend vir sy rolle in die rolprente Prayer to a Vengeful God (2010), The Houses October Built (2014), en The Houses October Built 2 (2017), en in die televisiereeks Numb3rs (2005).
Nedersetting
'n Nedersetting of lokaliteit is 'n plek waar 'n groep mense (tydelik of permanent) woon of, in die verlede gewoon het. Dit sluit gehuggies, dorpe, buurte, stede en metropole in, ongeag van grootte of belangrikheid daarvan. 'n Nedersetting sluit ook die opgeboude infrastruktuur, soos huise, kerke, paaie, parke, damme en so meer in.
Mense het al van die vroegste tye in groepe saam gewoon. Nedersettings ontstaan gewoonlik op plekke waar voldoende hulpbronne soos vars water en voedsel beskikbaar is. Veiligheid het in die verlede 'n groot rol gespeel omdat die gemeenskap in 'n nedersetting hulself makliker teen natuurlike vyande (roofdiere) en ander vyandige groeperinge kon verdedig. Ekonomiese belange speel deesdae die oorwegende rol. So ontstaan myndorpe waar minerale ontgin kan word, hawestede en vissersdorpe langs die kus en vakansiedorpies naby mooi natuurskoon.
Soms woon mense in groot groepe saam en ander kere in kleiner groepies. Dorpe ontstaan gewoonlik op die platteland as 'n groepering van huise en winkels ('n landelike nedersetting). Met die ontdekking van goud en diamante en die aanbreek van die industriële revolusie het die bevolking van 'n landelike na 'n stedelike leefwyse oorgeskakel. Soos die plek groei kan dit later in 'n groot dorp of selfs 'n stad ontwikkel (stedelike nedersetting). Stede kan later verder uitbrei en aan mekaar "vasgroei" om metropolitaanse gebiede te vorm.
Soos 'n nedersetting groei neem nie net die aantal bewoners toe nie, maar ook die infrastruktuur en dienste wat beskikbaar is. 'n Dorpie kan dalk 'n dokter en tandarts hê, maar spesialiste word gewoonlik uitsluitlik in stede aangetref. Stede geniet ook vinniger internet-toegang en ander meer gespesialiseerde dienste.
Soorte nedersettings
Landelik
Alewyn Burger
duimnael|links|270px|Ds. Alewyn Petrus en mev. Janie Burger, 45 jaar lank leraarspaar van [[NG gemeente Middelburg, Mpumalanga|Middelburg, Transvaal.]]
duimnael|regs|300px|Ds. Burger en mede- Middelburgse [[Boerekrygsgevangenes|krygsgevangenes in Bhimtal, Indië, in 1902. Agter: John Croese, Danie Minnaar, Jan F. Vercueil, ds. Burger en Isaac Minnaar. Voor: Philip Minnaar, Jan Schabort, P.W. de Villiers en Koos Schabort.]]
270px|duimnael|regs|Die klipkerk by Laersdrif.
Ds. Alewyn Petrus Burger (Montagu, 10 Mei 1853 - Middelburg, Transvaal, 30 Oktober 1937) was 'n predikant in die Nederduitse Gereformeerde Kerk en medegrondlegger van dié kerk in Transvaal, veral wat die armesorg betref.
Burger was die oudste seun van Alwyn Petrus Burger en sy vrou, Catharina Margaretha van Zijl. Sy vernaamste skoolopleiding geniet hy op Montagu en gaan daarna onder aanmoediging van die plaaslike predikant ds. Servaas Hofmeyr na Stellenbosch vir opleiding aan die Kweekskool as predikant. Ná sy toetrede tot die kerk in 1883 vertrek hy na die ZAR om predikant te word van die gemeente Nasaret (Middelburg, ZAR), wat hy dan ook 45 jaar lank bedien, sy eerste en enigste gemeente. Tydens hierdie tyd was daar net vier NG predikante in die ZAR, ds. H.L Neethling, H.J. Neethling, H.J.L. du Toit en ds. Burger. In 1885 vind die kerkvereniging met die NH Kerk plaas waaraan ds. Burger deel het.
Met die uitbreek van die Tweede Anglo-Boereoorlog (1899-1902) sluit hy hom as veldprediker by die Middelburg-kommando aan, maar word in Februarie 1902 gevang en na Indië gestuur, waar hy in Shahjahanpur en in die kamp Bhimtal van die vrugbaarste maande van sy bediening beleef. Sy herinneringe hieraan is in Worsteljare, 'n boek van sy seun ds. Attie Burger, weergegee.
Saam met ds. A.P. Kriel van Langlaagte kan ds. Burger as die grondlêer van die inrigtingsorg van die barmhartigheidsdiens van die Transvaalse NG Kerk gereken word. Op Middelburg rig hy in 1902 'n kinderhuis vir oorlogsweeskinders op wat vir die onderwys in die algemeen onteenseglik veel beteken. As voorsitter van die Commissie voor Armblanken (1906) verrig hy belangrike dienste om verarmde landgenote te rehabiliteer en is in dieselfde jaar verantwoordelik vir die stigting van die arbeidskolonie op Delagersdrift (Laersdrif). Hy en sy vrou het ook groot belangstelling in die sending getoon en begin omstreeks 1905 met sendingwerk in Sekhukhuneland. Die eerste sendingstasie wat in die twintigerjare aldaar opgerig word, naamlik Burgerstasie, is na die egpaar genoem.
As gesant van sy kerk reis hy na Duits-Oos-Afrika, waar hy op Arusha in Tanganjika (Tanzanië) in 1905 die NG gemeente Meru stig. Hy is ook een van die stigters van die Raad der Nederduitsch Gereformeerde Kerken in Zuid-Afrika in 1907.
Ds. Burger was 'n voorbeeldige mens: as gelowige Christen innig en opreg; as medemens onselfsugtig en diensvaardig; as landsburger lojaal aan sy volk; as kerkman 'n baanbreker op meer as een terrein.
Henry Gleditsch
Henry Gleditsch (9 November 1902 – 6 Oktober 1942) was 'n Noorse akteur. Hy was bekend vir sy rolle in die rolprente Himmeluret (1925), Fjeldeventyret (1927), Syv dager for Elisabeth (1927), en Laila (1929).
Australorp
Die Australorp is 'n Australiese hoenderras wat in die jare negentien-twintig ontstaan het. Veral die Orpington het 'n groot invloed op die vorming van die ras gehad.
Die Australorp staan bekend vir sy goeie eierproduksie, maar die ras is ook geskik vir die lewering van vleis. Dit is rustige diere wat maklik getem word en nie hoog vlieg nie. Juis as gevolg van hierdie eienskappe is die Australorp ook 'n gewilde stokperdjieras.
Hammer SpVg
Hammer SpVg is 'n Duitse sportklub in Hamm in die deelstaat Noord-Rynland-Wesfale, veral bekend vir sy sokkerafdeling. Behalwe sokker, het die klub ook afdelings vir aikido, judo, handbal, vlugbal, rolhokkie, gimnastiek en trompoppies.
Die klub het op 11 April 1903 ontstaan as Hammer FC. In 1912 het die lede van Gymnasialer FC Hamm (gestig op 25 Februarie 1903) by die klub aangesluit. In 1919, na die Eerste Wêreldoorlog, het die klub met Hammer Turnverein 1859 saamgesmelt om TuS 1859/1903 Hamm te vorm. Teen 1922 het die twee klubs egter weer uitmekaargespat, maar Hammer Sportverein 1904 het by die klub aangesluit om Hammer SpVgg 03/04 te vorm.
Die hoogtepunt in die klubgeskiedenis was toe die Regionalliga in 1966 gehaal is, destyds die op die tweede vlak van die Duitse sokkerstruktuur. Verder is die tweede rondte van die DFB-Pokal in die 1980/81- en die 1982/83-seisoene gehaal.
Claire Stansfield
Claire Stansfield (gebore 27 Augustus 1964) is 'n Engelse aktrise en regisseuse. Sy is bekend vir haar rolle in die rolprente The Doors (1991) en Drop Zone (1994), en in die televisiereekse Twin Peaks (1990) en The X-Files (1993).
Ratsvlieër
Ratsvlieërs is 'n familie Hesperiidae wat hoort tot die orde Lepidoptera. Hulle word vernoem na hul geswinde, ylingse vluggewoontes. Daar is meer as 3 500 erkende soorte ratsvlieërs en hulle word wêreldwyd aangetref, maar die grootste verskeidenheid is inheems aan die Neotrope van Sentraal- en Suid-Amerika.
Beskrywing en sistematiek
Die Hesperiidae word in die monotipiese superfamilie Hesperioidea geplaas. Dit is omdat hulle aan 'n aparte afkomslinie behoort as ander Rhopalocera (vlinders), wat oorwegend binne die tipiese vlindersuperfamilie Papilionoidea tuishoort. Die derde en betreklik klein vlindersuperfamilie is die motvlinders (Hedyloidea) wat tot die Neotrope beperk is. Hesperioidea is heelwaarskynlik die sustergroep van die Papilionoidea, en saam met die Hedyloidea vorm hulle 'n natuurlike groep (klade). Kollektief deel hierdie drie groepe vlinders etlike kenmerke, veral wat die eier-, larwe- en papiestadiums betref.
Nogtans is die antennaepunte van ratsvlieërs terugwaarts gekrom soos 'n hekelpen, teenoor tipiese vlinders wat knuppelvormige antennaepunte het, en motvlinders wat geveerde of pektinate (kamvormige) antennae het, soortgelyk aan "motte". Ratsvlieërs het oor die algemeen ook stewiger liggame en groter saamgestelde oë as die ander twee groepe, met sterker vlerkspiere in die plompe kopborsstuk, 'n kenmerk wat in nouer ooreenstemming met heelwat "motte" is, as met die oorblywende twee stamlyne. Maar in teenstelling met byvoorbeeld die Arctiidae, is hulle vlerke ongewoon klein teenoor hul liggaamsgrootte. Sekere soorte het wel aansienliker vlerke, maar selde sodanig groot as dié van ander vlinders. Wanneer hulle te ruste kom, hou ratsvlieërs hulle vlerke meestal skuins opwaarts en oopgesprei; net by uitsondering word die vlerke heeltemal toegevou.
Die agtervlerke is gewoonlik goedgerond en die voorvlerke redelik skerpgepunt. Sommige het prominente agtervlerkstertjies, en enkeles ook wel hoekige vlerke; die ratsvlieërs se basiese vlerkvorm toon vergeleke met die Papilionoidea nie baie variasie nie. Meeste het redelik vaal kleure van bruin tot grys; sommige is daarenteen meer opvallend bont. Geel, rooi en blou tinte is minder algemeen, maar sekere groot bruin spesies toon opvallende kleurvlekke. Groen en metaalagtige kleure is oorwegend afwesig. Geslagtelike dikromatisme is by sommige teenwoordig; mannetjies kan 'n swart streep of merk reukskubbe aan hulle voorvlerke hê.
Baie soorte ratsvlieërs is frustrerend eenders. Byvoorbeeld kan sekere soorte van die genera Amblyscirtes, Erynnis (skaduvlerke) en Hesperia (gemerkte ratsvlieërs) tans nie in die veld onderskei word, selfs deur kenners nie. Die enigste betroubare metode om hulle uit te ken behels disseksie en mikroskopiese ontleding van die genitalieë wat die kenmerkende strukture sal uitwys wat paring voorkom, tensy dit tussen eensoortiges plaasvind.
Subfamilies
Daar is om en by 3 500 soorte ratsvlieërs wat tans in die volgende subfamilies geplaas word:
Leghorn
Die Leghorn (Italiaans: Livorno of Livornese) is 'n hoenderras van oorsprong uit Toskane, in Sentraal-Italië. Die hoenderras is die eerste keer in 1828 na Noord-Amerika uitgevoer vanuit die hawestad van Livorno, op die weskus van Toskane. Hulle was aanvanklik bekend as "Italianers", maar sedert 1865 staan die ras bekend as "Leghorn", die tradisionele verengelsing van "Livorno".
Die ras is in 1870 aan Brittanje bekendgestel uit die Verenigde State van Amerika. Wit Leghorns word in baie wêreldlande algemeen as lêhoenders gebruik. Ander Leghornvariëteite is minder algemeen.
Johan Kapp
Johan Kapp is ’n Suid-Afrikaanse dramaturg en skrywer.
Lewe en werk
Johan Kapp is in Port Elizabeth gebore. In Afrikaans is hy veral bekend vir die drama “Laat-Februarie 1922”, wat in 1983 eers deur SUKOVS opgevoer is en daarna deur KRUIK. Dit word ook in die versamelbundel “Rostrum” opgeneem. Die drama behandel die mynstakings van 1922, waar die hoofkarakter Niklaas en sy ouers van die plaas na die stad verhuis. Hier kry Niklaas werk by die myn en raak betrokke by die stakings, met noodlottige gevolge. Ten spyte van hierdie agtergrond is die drama nie net plek en tyd gebonde nie, maar spreek dit die universele stryd van die werker teen die geldbaronne aan. “Met Felix Hatting” is ’n ongepubliseerde drama. Hy skryf ook kortverhale en “Die pyn” word in Tydskrif vir Letterkunde gepubliseer.
Hy lewer ook verskeie werke in Engels, insluitende die dramas “Duze”, “The homecoming”, “Starring Felix Abbott” en “Al”. Die manuskripte van hierdie dramas word bewaar deur die National English Literary Museum (NELM) in Grahamstad.
Nieuw-Dijk
Nieuw-Dijk is ’n dorp in die munisipaliteit Montferland in die provinsie Gelderland in Nederland.
Halfleeftyd
Die halfleeftyd (ook halveringstyd of halveringskonstante) van 'n radio-aktiewe stof is die tyd wat dit neem vir die helfte van 'n monster om radio-aktiewe verval te ondergaan.
Die term word ook in die farmaseutiese en ander bedrywe gebruik. Die halfleeftyd van 'n geneesmiddel is die tyd wat dit neem om die aktiewe konsentrasie van die middel in bloedplasma met die helfte te verminder, deur watter uitskeidingsroete of afbraakproses dit ook al plaasvind.
Die tabel hier regs toon die vermindering in die grootheid aan in terme van die aantal halfleeftye wat verbygegaan het.
Groothede wat onderworpe is aan eksponensiële verval word algemeen aangedui met die simbool N (Hierdie konvensie impliseer 'n verval in 'n aantal diskrete items. Die vertolking is geldig in baie, maar nie alle, gevalle van eksponensiële verval nie). As die grootheid met die simbool N aangedui word, dan word die waarde van N op 'n tyd t deur die volgende vergelyking aangegee:
waar
Erica hexensis
Erica hexensis is 'n plant wat tot die genus Erica behoort en deel van die fynbos vorm. Die plant is inheems aan die Wes-Kaap en kom in die Hexrivierberge voor. Die plant word as seldsaam beskou, daar is slegs een populasie wat op hoë hoogtes voorkom. Die habitat word nie bedreig nie.
Halfleeftyd
Wanneer t=0, is die eksponent gelyk aan 1 en is N(t) gelyk aan N_0. As t na oneindigheid strewe, neig die eksponent na nul.
Daar bestaan 'n tyd t_{1/2} \, sodanig dat:
Dus is die halfleeftyd 69.3% van die gemiddelde leeftyd.
Verval deur twee of meer prosesse
'n Radio-aktiewe element mag deur twee of meer prosesse verval. Hierdie prosesse kan verskillende waarskynlikhede aan die moontlikheid dat hulle sal plaasvind gekoppel hê en dus bestaan daar ook 'n afsonderlike halfleeftyd wat met elke proses verbind word.
As voorbeeld kan daar vir twee vervalmodusse, die hoeveelheid van 'n stof wat oorbly na 'n tyd t gegee word deur:
Soortgelyk aan die vorige afdeling kan ons die nuwe totale halfleeftyd T _{1/2} \, bereken en sal ons vind dat dit gelyk is aan:
of in terme van die twee halfleeftye gestel
Halfleeftye in ander prosesse
Chemiese reaksies kan ook deur 'n halfleeftyd gekenmerk word. Hierdie reaksies volg 'n vorm van chemiese kinetika wat 'n eerste-orde reaksie of pseudo-eerste-orde reaksie genoem word.
Preah Ko
Preah Ko (Khmer: ប្រាសាទព្រះគោ, "Die Heilige Bul") was die eerste tempel wat in die antieke stad Hariharalaya (in die gebied wat nou Roluos heet) gebou is, sowat 15 km suidoos van die hoofgroep tempels in Angkor, Kambodja. Die tempel is in 879 deur koning Indravarman I van die Khmer-ryk laat bou om sy familie te vereer, waardeur hulle met die Hindoe-god Shiva verbind is.
Die terrein
Preah Ko bestaan uit ses steentorings wat in twee rye van drie elk gerangskik is. Die torings staan op platforms van sandsteen. Hulle kyk oos, en die een middel voor is die hoogste. Die terrein is gewy aan drie vergoddelikte voorvaders van Indravarman en hul vroue. Die toring middel voor is opgedra aan Jayavarman II, stigter van die Khmer-ryk. Die een links is opgedra aan Prithivindreshvara, koning Indravarman se pa, en die een regs aan Rudreshvara, sy oupa. Die agterste drie torings is opgedra aan hul onderskeie vroue. Die sentrale torings het almal beelde van Shiva op.
Erica hibbertia
Erica hibbertia is 'n plant wat tot die genus Erica behoort en deel van die fynbos vorm. Die plant is inheems aan die Wes-Kaap en kom voor van die Franschhoekpas tot by Stettynsberge. Die voorkomsgebied is 69km2 en daar is slegs drie gesegmenteerde subpopulasies met minder as 50 plante. Die populasie verminder as gevolg van indringerplante en padboubedrywighede het die plante se getalle laat daal by die Franschhoekpas.
Plymouth Rock-hoender
Die Plymouth Rock is 'n mak hoenderras van Amerikaanse oorsprong. Dit het sy oorsprong in Nieu-Engeland in die 19de eeu uit kruisteling van Dominiques en Swart Javas.
Die hoender is rustig, gemoedelik en ook 'n baie goeie lêer. Daar is oor die loop van jare vele kleure ontwikkel soos: ligbruin, swart, gestreep, ens.
Nut
Die Plymouth Rock word geteel as 'n dubbeldoelhoender, wat beteken dat dit beide vir sy vleis en eierlêvermoë van die henne waardeer word. Dit is 'n koudgeharde voël. Die henne lê bruin eiers, en gaan voort deur die winter met verlaagde produksie.
Norman Clapham
Norman Clapham (1882 – 14 Mei 1934) was 'n Engelse akteur en skrywer. Hy was bekend vir sy rol in die rolprent Oscillation (1936).
Evan Roe
Evan Roe (gebore 9 Februarie 2000) is 'n Amerikaanse akteur. Hy is bekend vir sy rolle in die rolprent Time Toys (2016) en in die televisiereekse Jessie (2011), Saint George (2014), en Madam Secretary (2014).
Erica hippurus
Erica hippurus is 'n plant wat tot die genus Erica behoort en deel van die fynbos vorm.
Wladimir Obroetsjef
Wladimir Afanasewitsj Obroetsjef (Russies: Владимир Афанасьевич Обручев) was in die 19de eeu ’n ontdekkingsreisiger in Siberië. In 1886 het hy na Siberië gereis waar hy die Kara Koem-woestyn en die oewers van die Amoe Darja-rivier verken het. Ná ’n halfeeu in Siberië het hy sy bevindings saamgevat in die uitgebreide Die Geologie van Siberië.
Seymour, Oos-Kaap
Seymour is 'n dorpie in die Oos-Kaap wat genoem is na luitenant-kolonel Seymour, militêre sekretaris van die goewerneur sir George Cathcart.
Dit is in 1853 gestig as middelpunt van die Katrivier-nedersetting van die Hottentotte en het later jare ontwikkel in 'n vooruitstrewende gemeenskap waarin wol en algemene boerdery gedy het.
Seymour was vroeër 'n kernpunt van die NG gemeente Greykerk, hoewel die kerkgebou en pastorie nie hier was nie, maar naby aan die dorpie Balfour. Die Greykerk het vroeër talle ander name gehad, maar is uiteindelik vernoem na die gewilde goewerneur sir George Grey. Later jare is dit by die NG gemeente Fort Beaufort ingelyf.
Evans Park
Evans Park is 'n voorstad van Johannesburg in Suid-Afrika, in die voormalige "Area 9".
Louis Harold Gray
Louis Harold Gray FRS (10 November 1905 – 9 Julie 1965), was 'n wiskundige en fisikus. Hy is bekend vir sy werk op die gebied van die uitwerking van radioaktiwiteit op die menslike liggaam. Die SI-eenheid, die gray is in sy eer so genoem.
In 1930 behaal Gray sy PhD-graad by die Universiteit van Cambridge. Sy tesis behandel die absorbsie van harde gammastrale. Hy het tot 1933 aanhou om by Cambridge Universiteit navorsing te doen. Daarna kry hy 'n navorsingspos by Mount Vernon Hospitaal waar hy die nuwe vak van radiobiologie geskep het. In 1953 word hy direkteur van die nuwe BECC- (British Empire Cancer Campaign) navorsingslaboratorium. Die laboratorium is op die erf van die Mount Vernon Hospitaal opgerig. Ná Gray se dood is die laboratorium as die Gray Cancer Institute hernoem.
Die SI-eenheid, die gray (simbool Gy) is in sy eer so genoem. Een gray word gedefinieer as die hoeveelheid straling wat veroorsaak dat een joule energie deur een kilogram materiaal (gewoonlik biologiese weefsel) geabsorbeer word.
Jens Gunderssen
Jens Gunderssen (19 Mei 1912 – 11 Desember 1969) was 'n Noorse akteur. Hy was bekend vir sy rolle in die rolprente Den forsvundne pølsemaker (1941), Gullfjellet (1941), en Jeg drepte! (1942).
Gennadi Newelskoi
Gennadi Iwanowitsj Newelskoi (Russies: Геннадий Иванович Невельской) was in die 19de eeu ’n ontdekkingsreisiger in Siberië. Hy het in 1848 ’n ekspedisie na die Russiese Verre-Ooste gelei waar hy onder meer die Sachalin-gebied verken het. Hy het bewys dat die Straat van Tartarye nie ’n golf was nie, maar inderdaad ’n straat wat aan die Amoer-riviermonding verbind was met ’n smal deel wat later Newelskoi-straat genoem is. Die Russe het sy verslag aanvaar as die eerste bewys dat Sachalin inderdaad ’n eiland is. Hy was een van die sleutelfigure in die Russiese kolonialisasie van Primorski-krai en Sachalin.
Ihr werdet weinen und heulen, BWV 103
Ihr werdet weinen und heulen, BWV 103, is 'n kantate van Johann Sebastian Bach.
Shannon Harrington
Shannon Harrington is 'n Amerikaanse aktrise. Sy is bekend vir haar rolle in die rolprente Ordinary World (2016) en Good Enough (2016), en in die televisiereekse Momsters: When Moms Go Bad (2014) en Sensitive: A Web Series (2015).
Niersen
Niersen is ’n nedersetting in die munisipaliteit Epe in die provinsie Gelderland in Nederland.
Erica hirta
Erica hirta is 'n plant wat tot die genus Erica behoort en deel van die fynbos vorm. Die plant is inheems aan die Wes-Kaap.
Minitel
duimnael|regs|250px|Minitel 1, die eerste terminaal wat in 1982 ingevoer is Minitel is 'n Franse voorloper van die huidige Internet, wat as 'n videoteks-gebaseerde aanlyndiens sedert die jaar 1982 deur die Franse poskantoor PTT (Poste, Téléphone et Télécommunications; later France Télécom) aangebied word.
Die diens bied aanlynwinkels, die moontlikheid om treinkaartjies te bespreek, effektekoerse na te gaan, die telefoongids te raadpleeg en ook die eerste geselshoekies.
duimnael|links|220px|Xtel, 'n emulasie van die Minitel-sagteware vir rekenaars Minitel word 'n groot sukses in Frankryk, veral nadat die poskantoor die besluit neem om die intekenare van die diens met gratis hardeware te voorsien. Sowat nege miljoen eenhede is tot 1999 aan ondernemings en privaatpersone verskaf, en volgens ramings van France Télécom is daar meer as 25 miljoen gebruikers, of bykans die helfte van Frankryk se bevolking van sestig miljoen mense.
Die gewildheid van Minitel verswak in Frankryk aanvanklik die neiging om na die nuwe Internet oor te skakel. Die intekenare beskik oor 'n goedkope stelsel wat die aankoop van dure rekenaars oorbodig maak. Minitel ken ook geen kompatibiliteitsprobleme ten opsigte van harde- en sagteware nie en is 'n veilige stelsel vir aanlyntransaksies met kredietkaarte- en ander sensitiewe gegewens.
Tegnologie
Minitel is 'n passiewe terminaal wat net uit 'n sleutelboord en 'n skerm bestaan en gevolglik ook geen verwerker nodig het nie.
Teks word volgens die videoteks-modus in ag skakerings van grys vertoon; daarbenewens kan ook grafiese voorstellings gebruik en beelde bygevoeg word.
Sophia Kapp
Sophia Kapp (gebore 1965) is ’n bekroonde Afrikaanse skrywer van liefdesromans. Sy debuteer in 2007 met die eerste insetsel, Die erflating, van ’n trilogie wat handel oor drie susters. Kapp is ook sedert 2013 lid van die Taalkommissie van die Suid-Afrikaanse Akademie vir Wetenskap en Kuns en werk sedert 2014 as taaladviseur by die Virtuele Instituut vir Afrikaans (VivA).
Lewe en werk
Sophia Kapp is in 1965 gebore en is die enigste kind van Matthys Swart, ’n prokureur, en Gertina Swart, ’n Afrikaansonderwyseres. Sy word groot in Durban en matrikuleer in 1982 aan die Dirkie Uys Hoërskool. Hierna studeer sy tot 1987 aan die Universiteit van die Oranje-Vrystaat in Bloemfontein. Vir geruime tyd is sy ’n dosent in Afrikaans aan die Noordwes-Universiteit. Sy het as taalpraktisyn gewerk vir die Suid-Afrikaanse Aptekersraad en die Wes-Kaap Onderwysdepartement, tot sy weer dosent in Vertaal- en Tolkstudie by die Potchefstroom-kampus van die Noordwes-Universiteit word. Sy werk tans voltyds as taaladviseur vir die Virtuele Instituut vir Afrikaans, en skryf deeltyds. Sedert 2013 is sy lid van die Taalkommissie van die Suid-Afrikaanse Akademie vir Wetenskap en Kuns.
Skryfwerk
Die erflating is die eerste boek in ’n trilogie oor drie susters en word in 2008 bekroon met ’n ATKVeertjie vir liefdesroman van die jaar. Hierdie verhaal speel in Kaapstad af, waar Adri Malan finansiële direkteur is van haar pa se maatskappy. Wanneer hy sterf, hoor sy dat hy die maatskappy aan ’n vreemdeling verkoop het, sodat sy onverwags in iemand anders se diens is in stede daarvan om haar eie baas te wees. In ’n Nuwe lente is JC, Adri se suster, die hoofkarakter. Na die mislukking van ’n liefdesverhouding, begeef sy haar na ’n stranddorpie. Hier word sy gedwing om ’n strandhuis met die slonserige en ongeskikte Josua du Toit te deel. Waar die hart is vertel weer van Idalette, die rooikop stiefsuster met ’n temperament om by haar hare te pas. Haar loopbaan as model is verby, haar huwelik is op die rotse en Charl Nienaber, wat in beheer is van haar erflating, laat geen twyfel oor wat hy van haar vermoëns as enkelouer dink nie.
Die tuiskoms is in 2009 op die kortlys vir die toekenning van die ATKV se prys vir liefdesromans en is eindelik naaswenner. Hierin word onder andere die tema van gesinsgeweld aangeroer. Liz Aucamp het Groblersdorp in die Klein-Karoo tien jaar gelede as banneling verlaat en daarna ’n onkoloog geword met ’n blink toekoms. Omstandighede dwing haar egter terug Groblersdorp toe. Hier moet sy haar staal vir die herontmoetings met Jans Gildenhuys, wat haar jong liefde versmaai het; met die prokureur Herk Louw wat haar bloot op grond van skinderstories veroordeel en verwerp het; en met die snobistiese Magdel Aucamp. Sy besef egter gaandeweg dat Groblersdorp haar vaardighede nodig het en dat sy hier ’n reuseverskil kan maak, as sy maar net ’n plek in Herk Louw se hart kan kry. In Die ooreenkoms is die sakeman Adam en die sangeres Petronel se wêrelde ver van mekaar verwyder, maar na ’n nag van passie sluit hulle ’n ooreenkoms.
Danielle se eerste jaar op universiteit is in Die verhuising nie wat sy gedink het dit gaan wees nie. Sy is op ’n kampus waar sy nie wil wees nie, op ’n dorp waarvan sy nie hou nie en deel ’n huis met ’n ma wat beheer oor haar eie lewe verloor. Elkeen dra sy eie kruis in hierdie huis. Huis van die wind wen in 2012 die ATKV-prys vir liefdesromans. Dit vertel van die liefdesverhouding tussen ’n Afrikaanse vrou uit ’n gesiene familie en ’n Portugese kafeebaas se seun, wat verskeie struikelblokke sal moet oorkom as dit wil slaag. In Driehoek is die hoofkarakter Tessa reeds bekend as ’n newekarakter uit “Die verhuising”. Sy ontmoet die liefde van haar lewe, maar hy verskil in elke denkbare opsig van die man van haar drome. Hierdie roman word in 2014 bekroon met die ATKV-prys vir liefdesromans.
Oorlewingsgids vir ’n bedonnerde diva se hoofkarakter is Simoné Bekker, wat deur haar tweede egskeiding gedwing word om saam met haar tienerseun terug te keer na haar ma in Boekenhoutskloof, waar sy grootgeword het. Sy is terneergedruk omdat sy toegelaat het dat haar eiewaarde vertrap word en dat sy versuim het om op te tree in belang van haar kind. Hierdie keer besluit sy om haarself reg te ruk, sodat sy weer haar plek in die lewe kan volstaan en nooit weer toe te laat dat iemand oor haar stoomroller nie. Die pad is moeilik, maar met die hulp van haar ma Magdaleen, haar seun en veral Barnard Richter, oorleef sy tog en kan sy ’n gids daaroor skryf.
Du Hirte Israel, höre, BWV 104
Du Hirte Israel, höre, BWV 104, is 'n kantate van Johann Sebastian Bach.
Herr, gehe nicht ins Gericht mit deinem Knecht, BWV 105
Herr, gehe nicht ins Gericht mit deinem Knecht, BWV 105, is 'n kantate van Johann Sebastian Bach.
Erica hillburttii
Erica hillburttii is 'n plant wat tot die genus Erica behoort. Die plant is inheems aan die Oos-Kaap en kom voor in die suidelike Drakensberge van Elliot tot Maclear. Die habitat word bedreig deur oorbeweiding en die hoë voorkoms van veldbrande.
Goedgevonden, Limpopo
Goedgevonden is 'n swart nedersetting in die Limpopoprovinsie van Suid-Afrika. Dit is 65 km wes van Polokwane langs die R657-pad geleë.
Papierbek
Die papierbek (Barbus mattozi) - ook bekend as silwervis- is 'n varswatervis wat in die Limpoporivier-stelsel, die Kunenerivier, en die Gwai- en Kwandosytakke van die Zambezirivier voorkom. In Engels staan die vis bekend as Papermouth.
Voorkoms
Die vis is silwerkleurig met oranje vinne. Die vis het 'n groot bek met een of twee pare baarde om en word tot 400 mm lank. Die Suid-Afrikaanse hengelrekord is 1,355 kg en dié van Zimbabwe is 1,304 kg.